Els dies 8, 9 i 10 de juny, Esplugues de Llobregat participa de la iniciativa Hola Ceràmica!
(Tallers oberts, portes obertes a museus i exposicions, demostracions de ceràmica, tallers participatius de tècniques ceràmiques, rutes i visites guiades, exposicions, esdeveniments culturals, concerts, inauguracions d'exposicions, etc.) es tracta d'una activitat de dinamització de la terrissa a aquells municipis afiliats a la Asociación Española de Ciudades de la Cerámica (AeCC).
A més d'Esplugues de Llobregat hi participen altres municipis lligats a la ceràmica i afiliats a l'Associació: Manises (València), Agost (Alacant), Alcora (Castelló), Argentona (Barcelona), Cespedosa de Tormes (Salamanca), La Bisbal d'Empordà (Girona), La Galera (Tarragona) i Talavera de la Reina (Toledo).
Aquesta és una activitat d'àmbit internacional.
A Itàlia se celebra un esdeveniment similar anomenat "Buongiorno Ceramica!"
Esplugues de Llobregat participarà d'aquesta iniciativa en aquesta segona edició amb les següents activitats:
Portes obertes a Museu Can Tinturé, col·lecció de rajoles Salvador Miquel
El Museu Can Tinturé és el primer i únic exemple de museu monogràfic dedicat a les rajoles de mostra, un tipus de peça ceràmica de producció molt abundant, amb una temàtica generalment geomètrica, la repetició reprodueix un dibuix de forma infi nita.
Vista lliure i gratuïta. audioguies disponibles
Visita guiada a Museu de Ceràmica "La Rajoleta"
Diumenge 10 de juny a les 11 i a les 13 h
El recinte de l'antiga fàbrica de ceràmica "Fills de Jaume Pujol i Bausis", acull des de 2002 el Museu de ceràmica "La Rajoleta".
La visita ens introdueix en els antecedents i inicis de la història i la producció de la fàbrica de ceràmica "Pujol i Bausis" que durant el Modernisme va adquirir un paper de referència molt destacat.
Museu de Ceràmica "La Rajoleta" (Punt de trobada: Museu Can Tinturé)
Visita guiada al Museu Can Tinturé
A través de la col·lecció de Salvador Miquel coneixerem l'evolució estètica de la rajola de mostra, també s'inclou l'exposició El Modernisme i les flors, de la naturalesa a l'arquitectura i la mostra de petit format Modernisme subtil, la ceràmica de forma.
Entre fi nals del segle XIX i començament del segle XX, la natura va ser el principal llibre d'inspiració del Modernisme.
Es van inspirar arquitectes, pintors, decoradors, obradors i indústries artístiques.
Aquesta exposició mostra com les fl ors, en particular, va ser un dels repertoris per excel·lència de l'arquitectura modernista, la qual va arribar a establir un veritable diàleg amb el món vegetal a través de les arts decoratives.
Visites guiades a l'exposició El Modernisme i les flors
Visita guiada a l'exposició temporal en la qual descobrirem l'especial relació dels artistes amb la natura, com la sentien, la captaven i la traslladaven als edificis modernistes.
Inscripció prèvia trucant al 93 470 028 18 o [EMAIL]
Us convidem a descobrir petites grans obres mestres del modernisme: gerres, jardineres i altres peces que destaquen per la seva bellesa i originalitat.
Mostra produïda en col·laboració amb l'Associació Catalana de Ceràmica.
**Més informació: www.holaceramica.es i www.museus.esplugues.cat **
Museus d'Esplugues de Llobregat